Diari Oficial de la Generalitat Valenciana


Sumari del DOGV 7569, del 13-07-2015 (2015/6459)

RESOLUCIÓ de 9 de juliol de 2015, del director general de Relacions amb les Corts, de la Presidència de la Generalitat, per la qual es disposa la publicació de l'addenda de pròrroga del conveni de col·laboració subscrit entre la Generalitat, la Universitat Miguel Hernández d'Elx i la Fiscalia Provincial d'Alacant, per al desenvolupament d'un programa de mediació en matèria d'intervenció socioeducativa i execució de mesures de medi obert amb menors infractors.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7569

Data del DOGV
:   13-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6459


Data del document
:   09-07-2015

Organisme emissor
:   Presidència de la Generalitat

Tipus de document
:   Resolució

Descriptors 

:   * Universitat Miguel Hernández

RESOLUCIÓ de 9 de juliol de 2015, del director general de Relacions amb les Corts, de la Presidència de la Generalitat, per la qual es disposa la publicació de l'addenda de pròrroga del conveni de col·laboració subscrit entre la Generalitat, la Universitat Miguel Hernández d'Elx i la Fiscalia Provincial d'Alacant, per al desenvolupament d'un programa de mediació en matèria d'intervenció socioeducativa i execució de mesures de medi obert amb menors infractors. [2015/6459]  
La Generalitat, la Universitat Miguel Hernández d'Elx i la Fiscalia Provincial d'Alacant han subscrit, amb la tramitació reglamentària prèvia, el 29 d'abril de 2015, l'addenda de pròrroga del conveni de col·laboració subscrit el 6 de maig de 2013 per al desenvolupament d'un programa de mediació en matèria d'intervenció socioeducativa i execució de mesures de medi obert amb menors infractors.  
En compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedeix la publicació en el Diari Oficial de la Comunitat Valenciana de l'addenda esmentada, que ha quedat inscrita en el Registre de Convenis de la Generalitat amb el número 442/2015 i que figura com a annex d'esta resolució.  
  
València, 9 de juliol de 2015.- El director general de Relacions amb Les Corts: Antonio Torres Salvador.  
  
  
Addenda de pròrroga del conveni de col·laboració entre la Universitat Miguel Hernández d'Elx, la Fiscalia Provincial d'Alacant i la Generalitat per al desenrotllament d'un programa de mediació en matèria d'intervenció socioeducativa i execució de mesures de medi obert amb persones menors infractores  
  
Alacant, 29 d'abril de 2015  
  
Reunits  
D'una part Asunción Sánchez Zaplana, consellera de Benestar Social, en nom i representació de la Generalitat, autoritzada per a la subscripció d'aquesta addenda per Acord del Consell de data 2 d'abril de 2015.  
D'una altra part, Jesús Tadeo Pastor Ciurana, rector de la Universitat Miguel Hernández d'Elx, segons nomenament efectuat pel Decret 42/2015, de 10 d'abril, en nom i representació seua, d'acord amb el que disposa el Decret 208/2004, de 8 d'octubre, del Consell de la Generalitat, pel qual s'aproven els Estatuts de la Universitat Miguel Hernández d'Elx, modificat per Decret 105/2012, de 29 de juny, del Consell, pel qual s'aprova la modificació dels Estatuts de la Universitat Miguel Hernández d'Elx.  
I d'una altra part, en representació de la Fiscalia, Antonio Montabes Córdoba, Fiscal Superior de la Fiscalia de la Comunitat Valenciana, segons nomenament efectuat pel Reial Decret 887/2013, de 8 de novembre (BOE 269, de 09.11.2013) i Jorge Ignacio Rabasa Dolado, fiscal en cap de la Fiscalia Provincial d'Alacant, segons nomenament efectuat per Reial Decret 308/2014, de 5 de maig (BOE 110, de 06.05.2014).  
  
Totes les parts es reconeixen mútuament la necessària capacitat jurídica i d'obrar per a este atorgament en les representacions que ostenten i acrediten.  
  
Manifesten  
  
Primer. Que el 6 de maig de 2013, la Universitat Miguel Hernández d'Elx, la Fiscalia Provincial d'Alacant i la Generalitat van subscriure un Conveni de col·laboració per al desenvolupament d'un programa de mediació en matèria d'intervenció socioeducativa i execució de mesures de medi obert amb persones menors infractores.  
Segon. Que el termini inicial de vigència de l'acord comprén des del dia 6 de maig de 2013 fins al 5 de maig de 2015.  
Tercer. Que la clàusula quinta del conveni preveu la possibilitat de pròrroga d'este per acord de les parts, pel mateix període de temps que el termini de vigència inicial.  
Quart. Que totes les parts es mostren conformes a donar continuïtat al programa de mediació i execució de mesures de medi obert, per a permetre la participació dels menors infractors en programes fonamentalment educatius, que fomenten el sentit de la responsabilitat i el respecte dels drets i llibertats dels altres, i que donen prioritat a les actuacions en l'entorn immediat del menor i a l'ús dels recursos normalitzats de l'àmbit comunitari.  
En virtut d'això,  
  
Acorden  
  
Prorrogar el termini de vigència del conveni de col·laboració entre la Universitat Miguel Hernández d'Elx, la Fiscalia Provincial d'Alacant i la Generalitat, per al desenvolupament d'un programa de mediació en matèria d'intervenció socioeducativa i execució de mesures de medi obert amb persones menors infractores, pel període comprés entre els dies 6 de maig de 2015 i 5 de maig de 2017.  
  
  
La consellera de Benestar Social,  
Asunción Sánchez Zaplana  
  
El fiscal superior de la Fiscalia de la Comunitat Valenciana,  
Antonio Montabes Córdoba   
  
El rector de la Universitat Miguel Hernández d'Elx,  
Jesús Tadeo Pastor Ciurana  
  
El fiscal en cap de la Fiscalia Provincial d'Alacant,  
Jorge Ignacio Rabasa Dolado